Source: https://www.ginn.press/news/tisicky-bielych-koni
Timestamp: 2018-12-17 09:22:19+00:00

Document:
Kauza Finančnej správy SR: Kto bude zodpovedný za uniknutý Zoznam Bielych koní? | Ginn [sk]
Kauza Finančnej správy SR: Kto bude zodpovedný za uniknutý Zoznam Bielych koní?
Ústavný súd zrušil verdikt Najvyššieho súdu a vec sa ocitá znova na Najvyššom súde!
Dátum: 14.10.2015, o 21:00h, Autor: Lenka Dale, Video, grafické a technické spracovanie: Martin Daňo
Interná databáza s názvom Biele kone, ktorú používajú daňové úrady, unikla na verejnosť ešte koncom roku 2013. GINN ju zverejnil, informácie o jej verejnej prístupnosti za “všimné” sme mali už predtým. Lenže - Finančná správa sa až doteraz tvárila, že sa nič nedeje. Unikla databáza akože nastrčených konateľov? Vyše 1000 ľudí bez toho, aby vedela Finančná správa zdôvodniť, čo je to za Zoznam - očiernení? Vyše 3000 firiem? Nič sa nedeje. Aj Najvyšší súd v marci 2015 predsa skonštatoval, že nie - nevidí zákonné pochybenie. Lenže - oči treba odokryť. Ústavný súd rozsudok NS SR 7.10.2015 zrušil. A sudcovia Najvyššieho súdu - v zložení Zuzana Ďurišová - predsedníčka Senátu, Peter Paluda a Jana Henčeková ako členovia Senátu - musia kauzu riešiť opäť. Ústavný súd totiž rozhodol, že NS SR porušil svojím rozsudkom právo JUDr. Ladislava Kleina - muž zo Zoznamu Bielych koní - na súdnu ochranu, na súkromie, na ochranu osobných údajov.
“Veľmi sa teším, konečne mám radosť… Som myslel že až Štrasburg to vyrieši, ale vidím, že nie, fajn. Stále som odcestovaný, život v cudzine mi vyhovuje… Viete, žiadny “práve teraz slovenský štátny úradník” nemá šancu na odvetu… Povzbudili sme ma. No uvidíme. Slovensko je zvláštna krajina. Ale som teraz rád,” uviedol JUDr. Ladislav Klein, keď sme ho kontaktovali v súvislosti s verdiktom Ústavného súdu.
Finančná správa SR sa k posunu vo vlastnom poriadnom škandáli nevyjadrila.
Kone zo Slovenska, Anglicka, Belgicka, Ruska aj Rumunska… Nie hocijaké - aj zo Slovenskej advokátskej komory
Pripomeňme si o čo ide. Zoznam Bielych koní obsahuje 1227 mien fyzických osôb nielen zo Slovenska, ale aj z ČR, Maďarska, Veľkej Británie, Belgicka, Rumunska, Ruska, Kórei...Títo ľudia sú vedení na daňových úradoch ako biele kone. Biely kôň je slangové označenie pre ľudí nastrčených vo firmách za účelom daňových podvodov. Firiem je v Zozname 3389…
Niektorí podnikatelia zo Zoznamu podali na súd žaloby... Boli aj takí, ktorí sa k tomu, že sa dali zneužiť priznali… Ale - aj takí, čo nechápali! A tí žiadajú vysvetlenie: ako sa na Zoznam vôbec dostali - prečo a na akom právnom základe Finančná správa takýto Zoznam s ich menom vedie a používa? Ako mohol Zoznam ešte aj uniknúť na verejnosť? A žiadajú v jednotlivých žalobách odstrániť svoje meno zo Zoznamu. Niektorí podnikatelia “Biele kone” sa totiž za žiadnych nastrčených figurantov vo firmách nepovažujú… Naopak, po tomto zistení, že sú na Zozname FS nadobudli podozrenie, že ide o akt pomsty za to, že sú v spore s Finančným riaditeľstvom v iných veciach, napríklad…
“Zastupujem klientov, ktorí sa súdia s Finančným riaditeľstvom, nie som biely kôň, pracujem 7 dní v týždni,” uviedla pre GINN rozhorčená členka Slovenskej advokátskej komory A.R., ktorá je na Zozname tiež.
“Dajte ma z toho Zoznamu preč,” dožadujú sa ďalší podnikatelia… Odpoveď je jednoduchá, my nemôžeme, to musí Finančná správa.
O čo vlastne ide? Prečo treba byť opatrný a nemyslieť si, že ide “len” o nejakú databázu, ktorú si predsa môžu daniari viesť… Pretože má negatívne dôsledky na podnikanie dotyčných. Meno na takomto Zozname spôsobuje riadne komplikácie. Jednak - ako sme zistili, dostať sa k nemu databáze FS SR nie je ťažké a nikto nechce podnikať s ľuďmi “Bielymi koňmi”, aby sa vyhol problémom aj sám. A ďalej ako uviedol týždenník Trend v súvislosti so zisteniami ku tejto kauze v roku 2014: “Zoznam bielych koní skutočne existuje a využíva sa napríklad pri určovaní, aká vysoká bude zábezpeka, ktorú musí podnikateľ zložiť, aby začal odvádzať daň z pridanej hodnoty (a mohol si tak uplatňovať aj nadmerné odpočty). Jej presnú výšku určujú daniari prípad od prípadu, zákon hovorí len toľko, že musí ísť o najmenej tisíc eur a najviac 500-tisíc eur.” Takže to môže byť pre podnikateľa doslova likvidačné.
Najvyšší súd “nevidel”, Ústavný súd ich slepotu zrušil
Napriek tomu Najvyšší súd SR na pojednávaní v marci 2015 kauzu rýchlo a bez skúmania zamietol. Najvyšší súd SR pod vedením exkandidátky na predsedníčku NS SR Zuzany Ďurišovej zamietol žalobu s tým, že ďalšie preskúmavanie nie je nutné. Najvyšší súd totiž nevidí “charakter nezákonného zásahu” (citácia z rozsudku NS SR). Ústavný súd SR to vidí inak. Rozhodnutie minulý týždeň zrušil. Sudcovia NS SR Ďurišová, Henčeková a Paluda budú musieť inak - menej nevidome - pozerať na právo na súkromie, na ochranu osobných údajov, únik citlivých údajov, na zdôvodnenie rozsudku … “Rozsudok Najvyššieho súdu Slovenskej republiky sp.. zn. 10 Sžz/3/2014 z 18. marca 2015 zrušuje v celom rozsahu a vec vracia Najvyššiemu súdu Slovenskej republiky na ďalšie konanie, aby v nej znovu konal a rozhodol.” - uvádza sa v tlačovej správe Ústavného súdu SR.
Ladislava Kleina, ktorý úspešnú sťažnosť na Ústavný súd podal, zastupuje advokát Michal Mandzák: “Očakávam, že NS SR bude musieť opätovne konať a rozhodnúť, bude musieť pritom rešpektovať právny názor ÚS SR. Som presvedčený, že zoznam bielych koní vedených orgánmi finančnej správy sú neústavným a nezákonným zásahom.”
Kauzu otvoril GINN a ďalej ju sledujeme. Nepovažujeme za štandardné, aby sa v demokracii zametali na súde kauzy tohto druhu. Jednak je obrovský škandál, ak štátne inštitúcie robia Zoznamy, ktoré nevedia zdôvodniť a ďalší faux pas - Zoznamy ešte aj unikajú mimo inštitúciu, na verejnosť. Aká môže byť dôvera k takýmto inštitúciám? Opýtame sa politikov - už tento týždeň.
Stav platný do verdiktu ÚS SR: Kone sú motýle a za všetko môže GINN, nie FS SR
Pripomeňme, že Kriminálny úrad FS priznal, že o databáze vie a že ju daniari používajú. "Je irelevantné, či sa databázy označujú ako "biele kone", "žlté motýle", "čierne bociany" " - tvrdil exriaditeľ Kriminálneho úradu FS Jozef Luterán. Najvyšší súd sa s ním stožnil. Ústavný súd nie.
Šéf Finančnej správy František Imrecze dodnes - mal na to dva roky - nezaujal postoj, ako sa mieni so škandálom vysporiadať. Našťastie, potichu a pod koberec - ako asi dúfal, to nebude...
Absurdita na záver: Paradoxom zrušeného rozsudku NS SR je napríklad zdôvodnenie, že za všetko môže GINN.
“Najvyšší súd sa stotožnil s názorom odporcu tiež v tom, že k tvrdenému zásahu do dobrej povesti, cti a dôstojnosti navrhovateľa by nemohlo dôjsť iba zaradením do interného zoznamu, ale až v prípade neoprávneného poskytnutia údajov tretím osobám a že k samotnému narušeniu práv navrhovateľa v tomto prípade došlo medializáciou zoznamu „bielych koní“ na portáli www.ginn.press, ktorou boli tieto osoby označené za osoby zúčastňujúce sa podvodov.” - stojí v rozsudku NS SR.
Nuž, z tohto zdôvodnenia, veríme, že mali radosť možno na Finančnej správe, ale nikde inde. Bolo to rozhodnutie pre manažérov FS, nie pre verejnosť a demokratické princípy.
Kauzu, ktorú Ústavný súd SR vrátil tam, kam patrí - na súd - sledujeme!
Biele kone a daňové subjekty v ktorých sú evidované biele kone
Biele kone podľa uniknutej zostavy Finančnej správy
Finančná správa ho označila za bieleho koňa! Ústavný súd prijal jeho sťažnosť
Trend: „Biele kone“ na súde
Trend: Záhada zoznamu bielych koní: Najvyšší súd poslal podnikateľov sťažovať sa inde
20.7.2015 Absurdita roka? Najvyšší súd rozhodol: Zodpovedný je vydavateľ tlače - nie páchateľ!
Video Biele kone
Vysvetlenie princípu legalitu zoznamu bielych koní

References: súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd